google/wiki40b huggingface dataset:
Ringer i mørkt vann

Handling

Da gamle Nicolai Thalin dør, går alle ut i fra at det er selvmord – helt til et anonymt brev antyder at faktisk dreier seg om et mord. Amatørdetektiv Julia Tinnberg blir viklet inn i den kompliserte saken og oppdager snart at familien Thalin skjuler en rekke mørke hemmeligheter og hatefulle konflikter.
Annette von Droste-Hülshoff

Annette Elisabeth baronesse von Droste-Hülshoff (født 10. januar 1797 på Burg Hülshoff ved Münster, død 24. mai 1848 i Meersburg ved Bodensee) var en tysk forfatterinne. Hun regnes som en av de største tyske kvinnelige diktere.
Hun stammet fra gammel westfalisk, katolsk adel, og førte et meget tilbaketrukket liv. Hun var i sin barndom og ungdom meget sykelig, og ble mellom 1812 og 1819 undervist av professor Anton Sprickmann. Etter farens død flyttet hun med moren til dennes enkesete Haus Rüschhaus ved Nienberge.
Alebrije

Alebrije er et meksikansk håndverksprodukt i form av fantasivesener i sterke farger. De lages enten av tre eller av ulike typer papir eller kartong, og blir deretter malt. Alebrijene blei oppfunnet av kunstneren Pedro Linares i 1936. De blei særlig populære i Oaxaca, ettersom dette området allerede hadde tradisjon med å skjære ut dyrefigurer i tre, og er i dag et av de mest typiske håndverksproduktene fra denne delstaten.
The Legend of Bonnie and Clyde (sang)

«The Legend of Bonnie and Clyde» er en amerikansk sang med melodi og tekst av Merle Haggard og Bonnie Owens. Haggard spilte den inn. Sangen ble utgitt på singlen Capitol 2123 i februar 1968.
«The Legend of Bonnie and Clyde» ble Haggards fjerde sang øverst på den amerikanske Billboard Hot Country Singles-listen. Sangen tilbrakte to uker som nummer én og lå på listen sammenlagt i fjorten uker.
Den handler det berømte forbryterparet med samme navn: Bonnie Parker og Clyde Barrow.

Norsk versjon

Berit Faaberg har skrevet en norsk tekst. Den norske tittelen er «Legenden om Borghild og Claus».
Novaja Gazeta

Novaja Gazeta (russisk Новая Газета, norsk «Ny avis») er en demokratisk orientert avis i Russland. Den ble grunnlagt i april 1993 av tidligere journalister i Komsomolskaja Pravda, og kommer ut to ganger i uka. I det russiske presselandskapet fremhever den seg gjennom sin tydelige opposisjon til Kreml og sitt engasjement for en fredelig løsning i Tsjetsjeniakonflikten.
I flere russiske byer, samt i Kasakhstan og Israel, kommer den ut som regionalutgave; i Ukraina har den siden oktober 2005 vært bilag til den russiskspråklige avisa Lugatsjane. Medregnet bilagene, ligger opplaget ved rundt 600 000 eksemplarer (2005).
Siden september 2005 har det også blitt utgitt en månedlig utgave i farger, med opplag på 54 000 eksemplarer (mars 2006).

Drepte journalister

Den internasjonalt kjente journalisten Anna Politkovskaja (1958–2006) var medarbeider i avisa, og hennes ubehagelige avsløringer av overgrep i Tsjetsjenia er satt i sammenheng med drapet. Politkovskaja ble funnet skutt og drept i heisen i bygningen hun bodde i Moskva lørdag 7. oktober 2006. Det er også flere av hennes kolleger som har blitt drept: I 2000 ble Igor Domnikov slått ihjel med en hammer, i 2003 ble Jurij Sjtsjekotsjikhin forgiftet. Siste offer for denne voldsbølgen er Anastasia Baburova (1983–2009), som ble skutt på åpen gate i Moskva, mandag 19. januar 2009, mens hun var ute på oppdrag for avisa.
På bakgrunn av den dystre drapsstatistikken har sjefredaktør Dmitrij Muratov gjort seg til talsmann for å la journalistene få bære våpen: «Enten må vi forsvare oss selv, eller vi får skrive om ufarlige ting».

Eierstruktur

I juni 2006 meddelte radiokanalen Ekho Moskvy at tidligere president av Sovjetunionen Mikhail Gorbatsjov og bankmannen og dumarepresentanten Aleksandr Lebedev hadde kjøpt 49 % av aksjene i Novaja Gazeta. De øvrige 51 % eies av redaksjonskollektivet.
PE-skum

PE-skum (PE-skummatter) og Polyetylenmatter er laget av materialet polyetylen og brukes til vann- og frostsikring i tunneler.
Plast eller plastbaserte materialer har vært brukt som vann- og frostsikring av veitunneler siden slutten på 1970-tallet. Polyetylen (PE-skum) har helt frem til denne dag vært benyttet som isolasjonsmateriale i norske veitunneler. Tunneler som er bygd de siste ti årene, har ikke åpent PE-skum. Her er PE-skummet dekket over med et tykt lag sprøytebetong.
I tilfellet med 20 m ubeskyttet PE-skum i et T8-profil, kan man i verste fall få en meget kraftig og uakseptabel brann. Dvs. en livstruende situasjon for mennesker som befinner seg nedstrøms fra brannen .
Antislaveriselskapet

Verden våkner

Verden begynner nå å våkne til erkjennelsen av at historien om onkel Toms hytte ikke bare er noe som hører fortiden til; at den brutale virkelighet fortsatt rammer millioner av mennesker over hele verden. At individer og folkegrupper på alle kontinenter fortsatt blir undertrykt og utpint, solgt som slaver og utnyttet i tvangsarbeid som gjeldsslaver eller misbrukt i sexindustrien, uten muligheter til noen gang å bli fri. Det er et tankekors at denne kampen mot slaveriet har større aktualitet enn noensinne. Troverdige beregninger viser at ca. 200 millioner mennesker fortsatt lever i slaveri eller i slavelignende kår, selv etter at FN samlet seg om Menneskerettighetserklæringen i 1948 som en målsetting for alle verdens nasjoner.

Antislaveriselskapet i Norge

Antislaveriselskapet Norge, er en frivillig organisasjon, der styremedlemmene uten vederlag og med svært begrensede midler til rådighet, arbeider for menneskerettighetene, slik de er nedfelt i FNs menneskerettighetserklæring. Til tross for liten offentlig støtte til selskapet, har vi sett nødvendigheten av å fortsette vårt arbeid.
Antislaveriselskapet har arbeidet med opplysningskampanje om barnearbeid i Brasil, har støttet SERP ( Society for the Empowerment of Rural Poor) i Nepal, har oversatt og distribuert Kevin Bales bok Det nye slaveriet. De siste par årene har selskapet ved hjelp av Norad finansiert flere foredragsturneer som fotojournalist Håkon Lislerud har gjort til høyskoler omkring i landet med temaet menneskehandel.
Trilogy (Micky Faust-album)

Medvirkende

(Ufullført)
Iowa County (Iowa)

Navn

Fylket har navn etter elva Iowa.
Byrding

Byrding (etter 1400 også kalt bording) er en klasse frakteskip med høye sidebord, opprinnelig bygget for trafikk nær kysten. Typen oppsto i tidlig middelalder og var trolig vanlig siste halvdel av vikingtiden. En typisk byrding hadde en besetning på 10-20 mann, senere opp mot 30 mann. Skuta minner om knarren, men er buttere og har altså høyere sidebord. I likhet med knarren kunne den både ros og seiles. Børingene (trebøring og fembøring) blir av mange sett som en fortsettelse på byrdingen.
Tjuvtitten

Tjuvtitten er et utsiktstårn på Tjuvholmen i Oslo. 
Tårnet, som ble offisielt åpnet i 2012, gir panoramautsikt over Aker Brygge, Pipervika, Oslo rådhus, Akershus festning og havnebassenget i Oslo sentrum. Tårnet står på Albert Nordengens plass, som er det høyeste punktet langs Tjuvholmen allé, og markerer hovedatkomsten til Astrup Fearnley Museet og skulpturparken på Skjæret. En heis tar publikum opp til 54 meters høyde i sommersesongen, og turen opp tar ca. 40 sekunder.
Utsiktstårnet er slankt og 90 meter høyt, målt til lampen i toppen. Toppen er et 20 meter høyt spir. Til sammenligning er Oslo rådhus 66 meter, Oslo Plaza 117 meter og Tryvannstårnet 118 meter. Omkretsen er 3,5 meter og arealet 8 kvadratmeter. Tjuvtitten er kun bygget av glass og metall, i en heliksstruktur (en tredimensjonal spiral) og tegnet av arkitektfirmaene Narud Stokke Wiig og Knut Ramstad.
Betegnelsen «Tjuvtitten» ble resultatet etter at fem syvendeklassinger fra Rosenholm skole hadde vunnet en konkurranse om å finne beste navn på det nye tårnet.
Gnathocera vestita

Levevis

Arten er knyttet til gressenger med høyt gress. De voksne billene finnes gjerne på aksene til ulike gress.

Utbredelse

Arten er utbredt i Tanzania.
Norsk hvalfangst i Afrika

Norsk hvalfangst i Afrika foregikk fra 1908 til 1975. Norske interesser spilte en sentral rolle da den moderne hvalfangsten startet i Sør-Afrika i 1908, og i løpet av fem år vokste fangsten langs Afrika-kysten, fra Mosambik i øst til Kongo i vest, til å bli verdens største. Denne aktiviteten avtok imidlertid ved utbruddet av første verdenskrig i 1914. Etter krigen bygde den emigrerte nordmannen Abraham Larsen opp Sør-Afrikas største hvalfangstselskap, og dette var i drift frem til 1975.

Den tidlige hvalfangsten

Skipsrederen Johan Bryde fra Sandefjord var hovedmannen bak etableringen av hvalfangstfangstaktivitet i Sør-Afrika i 1908. I 1913 var 26 selskaper i virksomhet på de afrikanske fangstfeltene. De fleste av disse var fra Vestfold. Det var også enkelte britiske eller tyske selskaper som drev fangst. Det ble drevet intensiv fangst, og selskapene tjente store penger. Bryde benyttet fortjenesten til å bygge opp Gimle Oljemølle i Sandefjord, forløperen til malingfabrikken Jotun. Den harde beskatningen gjorde snart driften lite lønnsom, og de fleste norske selskapene avviklet fangsten etter få år. Mange av selskapene, eller rederne som sto bak dem, fortsatte virksomheten i Sørishavet utover 1920-årene.
Afrika-fangsten skiller seg fra fangsten i arktiske strøk ved at hvalfangstselskapene som etablerte seg i større grad måtte forholde seg til myndigheter, lover og regler. Det finnes mange eksempler på kulturkonflikter mellom nordmenn, kolonimyndigheter og innfødte. På grunn av mangel på arbeidskraft i kjølvannet av den intensive virksomheten, besto arbeidsstokken av både nordmenn og afrikanere med mange forskjellige bakgrunner.

Abraham Larsen og Union Whaling Co.

Fra 1920 ble hvalfangsten som norske emigranter hadde bygd opp i Sør-Afrika av mer permanent karakter. Abraham Larsen fra Spind ved Farsund hadde emigrert i 1897 og gjorde suksess som byggmester og entreprenør. Sammen med fetteren Jacob J. Egeland, som var konsul i Durban, grunnla han i 1909 selskapet Union Whaling and Fishing Company Ltd. Selskapet var i virksomhet helt fram til 1975. Fra 1936 til 1957 deltok selskapet i den pelagiske fangsten i Sørishavet, blant annet med de flytende hvalkokeriene FLK «Uniwaleco» og FLK «Abraham Larsen».
Selv om dette ikke var norsk hvalfangst, men virksomhet eid av emigrerte nordmenn, fikk Larsens suksess også ringvirkninger i Norge. Union Whalings hyret stort sett norske hvalfangere til sine fartøyer, de fleste fra Larsens hjemtrakter ved Farsund og fra Vestfold-byene. 
Det var også enkelte mindre hvalfangstprosjekter i Kongo, Saldanha Bay og flere steder langs Afrika-kysten i 1950- og 1960-årene som ble drevet av norske, britiske og franske selskaper. Også disse selskapene hyret hovedsakelig norske hvalfangere.
Balgus

Utseende

Middelsstore (9 - 25 millimeter), avlange, sylindriske, brunlige til svarte smellere, gjerne med flekker av gylne hår. Pronotum og dekkvingene har mange store knøler. Hannene har korte, kamformede antenner. Pronotum er hvelvet, klokkeformet, med påfallende, store knøler og en fin midtfure. Beina er ganske korte, leggene (tibiae) utvidete, føttene ganske tynne.

Levevis

Minst én av artene kan produsere grønnlig lys ved hjelp av to lysproduserende organer på pronotum.

Utbredelse

Slketen er utbredt i den neotropiske økosonen, åtte av de ni artene lever i Brasil.
NM i bryting 2007

NM i bryting 2007 ble arrangert i Porsgrunn 23.-25. mars. Arrangør var Urædd. Kongepokalene ble vunnet av Joakim Aardalen og Maria Brede Johnsen.
James Chester

Man Utd

Han debuterte for Manchester United FC den 20. januar 2009, i semifinalen i ligacupen hjemme mot Derby County FC.
Han brukes primært som midtstopper, og er i 2008/2009-sesongen utnevnt som kaptein for klubbens reservelag.
Den 2. februar 2009 signerte han en utlånsavtale med Peterborough United FC, som i utgangspunktet varer en måned. Peterboroughs manager var Darren Ferguson, sønn av Manchester United-manager Sir Alex Ferguson.
Den 7. januar 2011 signerte Chester for Hull City FC, som spilte på nest øverste nivå i England. Midtstopperen signerte en kontrakt som varte til 2014.

Landslaget

Han ble tatt ut i Wales EM-tropp til EM i Frankrike 2016.
San Agustin (Isabela)

San Agustin (Bayan ng San Agustin) er en kommune i Filippinene. Kommunen ligger på øya Luzon, og tilhører provinsen Isabela. Folkemengden var i 2015 på 22 880 innbyggere.
Hank Azaria

Privatliv

Azaria ble født i Queens i New York. Hans utseende er preget av hans greske avstamning, og han har sefardiske jødiske foreldre.
Etter flere års partnerskap giftet han seg med skuespilleren Helen Hunt, som blant annet står for hovedrollen i serien Mad About You. De skilte seg i 2000.

Karriere

Han har vunnet 3 Emmy for The Simpsons av totalt  7 Emmy priser. Han har blitt nominert/fått flere Emmy priser for roller slik som Nat i Mad About You (gjesterolle) og David i Venner for livet (gjesterolle). Han spiller hovedrollen, Dr. Craig «Huff» Huffstodt, i serien Huff. Serien startet høsten 2004.
John Stuart Mill

Mill og liberalismen

Mill arbeidet aktivt for likestilling mellom mann og kvinne, allmenn utdannelse, allmenn stemmerett, aksept av prevensjon, bedre skilsmisselovgivning og at koloniene skulle få bestemme mer selv. På Mills tid var mye av dette radikale meninger og han ble flere ganger arrestert for å uttrykke dem. Mills liberalisme kan på mange vis anses for mer konsekvent enn for eksempel tenkningen til John Locke og Charles Montesquieu. Et eksempel er hans vurdering av den personlige eiendomsretten som han ikke understreket like sterkt som mange andre tenkere i samme liberale tradisjon.
Seiling under Middelhavslekene 1959

Seiling under Middelhavslekene 1959. Seiling var en av flere sporter under de tredje Middelhavslekene som ble arrangert i Beirut i Libanon i perioden 11. til 23. oktober 1959. Dat var andre gangen som seiling var med på programmet under Middelhavslekene. Det ble kun konkurrert i en klasse, Flying Dutchman for menn.
Solidaritetsförklaringen

Solidaritetsförklaringen er en doktrine for Sveriges sikkerhetspolitikk, fastsatt av Sveriges riksdag under Regjeringen Reinfeldt.
Under solidaritetsförklaringen påtar Sverige seg å medvirke i EUs sikkerhetspolitikk i henhold til Lisboa-traktaten, og i Partnerskap for fred. Ifølge doktrinen kan Sverige gi militær støtte til et naboland, eller ta imot støtte fra andre land.
Jemeljan Pugatsjov

Bakgrunn

Pugatsjov var sønn av en mindre donkosakkisk jordeier. Han giftet seg med kosakkjenta Sofia Nedjuzjeva i 1758. Samme år deltok han i syvårskrigen som en del av kosakk-ekspedisjonen til Preussen under ledelse av grev Zakhar Tsjernysjev. I den russisk-tyrkiske krigen (1768–1774) tjenestegjorde Pugatsjov, som nå var en kosakkisk khorunzjij (som tilsvarer rangen podporutsjik, eller fenrik, i den vanlige hæren), under grev Petr Panin og deltok i beleiringen av Bender i 1770. 
De påfølgende årene førte Pugatsjov et vandrende liv. Han ble flere ganger arrestert og fengslet som desertør av myndighetene.  I 1773, etter å ha frekventert klostrene til de gammeltroende, som hadde betydelig innflytelse på han, erklærte han seg selv som tsar Peter III og organiserte opprøret til Jaik-kosakkene, som etter hvert førte til et vidstrakt opprør i hele regionen ved nedre Volga.

Opprøret 1773–1774

Historien om Pugatsjovs sterke likhet med den myrdede tsaren Peter III, som hans hustru, den fremtidige keiserinnen Katarina II, hadde styrtet i 1762, kommer fra en senere legende. Pugatsjov var en Don-kosakk og desertør fra Katarinas keiserlige arme. Historien Pugatsjov fortalte var at han og hans fremste tilhengere hadde rømt fra Katarinas klør, og nå hadde bestemt seg for å imøtekomme folkets klagemål, gi absolutt frihet til kosakkene, og sende Katarina selv vekk til et kloster. 
Pugatsjov samlet en armé gjennom propaganda, aktiv rekruttering og løfter om reform. Med denne hæren og koordineringen av sine generaler klarte Pugatsjov å ta store deler av området fra Volga til Ural. Pugatsjovs største seier under opprøret var erobringen av Kazan.
Som svar satte general Peter Panin ut etter opprørerne med en stor hær, men transportvansker, mangel på disiplin, og omfattende ulydighet blant hans underbetalte soldater paralyserte alle hans anstrengelser i månedsvis, mens de tallrike og allestedsnærværende gjengene til Pugatsjov oppnådde seire i nesten alle trefninger. Ikke før i august 1774 klarte general Johann (Ivan) Michelson å påføre opprørerne et knusende nederlag nær Tsaritsyn, hvor de mistet ti tusen mann, som enten ble drept eller tatt til fange. Panins brutale gjengjeldelser etter erobringen av Penza fullførte deres skuffelser. 14. september 1774 overleverte Pugatsjovs egne kosakker ham da han forsøkte å flykte til Ural. Aleksandr Suvorov plasserte ham i et metallbur og sendte ham til Moskva for en offentlig henrettelse, som fant sted 10. januar 1775. På et offentlig torg ble han delt i fire deler.

Pugatsjov arv

Pugatsjovopprøret hadde en langvarig effekt på Russland i mange år etter. Mens Katarina II prøvde å reformere den provinsielle administrasjonen, så medførte opprørets redsler at hun skrinla planer om andre reformer, spesielt forsøk på å frigjøre Russlands livegne og serfer. Hennes regime ble etterhvert preget av økende konservativisme.
Aleksander Pusjkin skrev en bemerkelsesverdig historie om opprøret, og han fortalte utførlig om noen av hendelsene i sin roman Kommandantens datter fra 1836.
Facialisparese

Traume

Traumer, spesielt frakturer (bruddforandringer) i tinningbenet kan også forårsake facialisparese.

Svulster

En svulst som trykker på nervus facialis i dens forløp kan gi facialisparese. Hyppigst kan dette dreie seg om acusticus-nevrinomer,  medfødt cholesteatom, hemangiom, svulster i spyttkjertelen eller metastaser.
Sharif Rahimzoda

Utdanning og yrkeskarriere

Rahimzoda er tadjiker, og gikk i 1981 ferdig sin utdanning på Tajik State University (i dag Tajik State National University), med Finans og kreditt som spesialisering. I 1986 tok han hovedfag ved State Financial Academy of Moscow. Han har doktorgrad i økonomi. 
Fra 1981 jobbet han som assistent for fakultetet for finans og kreditt ved universitetet. Fra 1989 til 1993 jobbet i banken Vnesheconombank, den siste tiden som nestleder for hele banken. I 1993 ble han seniorrådgiver for Tadsjikistans president, innen sosialpolitikk og økonomisk politikk. Fra 2001 var han formann for den statlige komiteen for finansiell kontroll, samt at han var ambassadør i Belgia og Frankrike. 
Fra 1. desember 2006 til han ble sentralbanksjef 26. januar 2008 var han formann for den statlige komiteen for investeringer og forvaltning av offentlig eiendom. 
8. april 2008 måtte Rahimzoda innrømme at sentralbanken tidligere har gitt uriktig informasjon til IMF, for å sikre lån til Tajdsjikistan på nærmere 48 millioner amerikansk dollar. Dette ble imidlertid gjort mens Alimardon var sentralbanksjef. Denne situasjonen har skapt usikkerhet rundt framtidige lån til Tajdsjikistan, som er et av verdens fattigste land, men både IMF og Den asiatiske utviklingsbanken har signalisert at de ikke vil la denne hendelsen gå ut over deres hjelp. 
I januar 2012 ble Rahimzoda utnevnt til minster for økonomisk utvikling og handel, og Shirinov Abdujabbor overtok stillingen som sentralbanksjef.
Pseudosemnus

Utbredelse

Slekten er endemisk for New Zealand.
Komiker i arbeid

Sesong 1

Sesong 1 besto av 6 programmer. I denne sesongen var det tre faste komikere og en gjestearbeider i hvert program, de faste komikererne var Anders Hoff, Nils-Ingar Aadne og Kristin Skogheim. Gjestearbeiderne var Sigrid Bonde Tusvik, Åsleik Engmark, Per Inge Torkelsen, Geir Schau, Helén Vikstvedt og Else Kåss Furuseth.
De fikk prøve seg i jobber som blant annet tannlege, reptilpasser, ordfører og kjøpmann.

Sesong 2

Sesong 2 besto av 10 programmer. I denne sesongen var det kunn en fast komiker, Nils-Ingar Aadne, resten var gjestearbeidere som var med en eller to ganger. Gjestearbeiderne var: Solveig Kloppen, Helén Vikstvedt, Sigurd Sollien Jonas Kinge Bergland, Cecilie Steinmann Neess, Stian Blipp, Henriette Steenstrup, Odd-Magnus Williamson, Gustav Nilsen, Terje Sporsem, Henrik Thodesen, Håvard Lilleheie, Elsa Lystad, Leo Ajkic, Kristin Skogheim, Jonna Støme, Per Inge Torkelsen, André Wickström, Lisa Tønne, Kristine Riis, Åsleik Engmark, Nour El-Refai Hans Morten Hansen og André Jerman.
Yrkene som ble testet var brannmann, kamelpasser, ordensvakt og 37 andre.
Null$katte$nylterne

Null$katte$nylterne er et punk-band fra  Namsos. Musikalsk ligger bandet på en relativt standardisert punkrock-linje med klare referanser til band som the Ramones og samtidige norske grupper som Turboneger og Gluecifer. 
Bandmedlemmene benytter seg i konsertsammenheng alltid av pseudonymer, og fremfører sangene på trønderdialekt, dette har først til at bandet ofte kategoriseres som trønderrock.
Walter Beech

Walter Herschel Beech (født 30. januar 1891 i Pulaski i Tennessee, død 29. november 1950) var en amerikansk flyver og flykonstruktør. 
Beech gjennomførte flyverutdanning i 1914 og fløy solo 11. juli i et Curtiss skyvefly. Han drev deretter med flyoppvisning og som flyinstruktør i US Army. 1923 ble han ansatt i Swallow Company hvor han etter kort tid ble selger, testpilot, konstruktør og direktør. I 1924 etablerte han sammen med Clyde Cessna selskapet Travel Air. Selskapet ble med tiden en av verdens største produsenter av småfly. Da Travel Air ble slått sammen med Curtiss-Wright ble Beech leder i det nye selskapet.
I selskapet kom han nå lengre bort fra konstruksjonsarbeidet og han trivdes ikke i sin rolle som administrator. Sammen med sin ektefelle, Olive Ann Beech, dannet han derfor Beech Aircraft Corporation 1. april 1932. Hans første konstruksjoner satte de neste årene mange distanse- og hastighetsrekorder med seire i både Bendixtroféet og McFadden-konkurransen. Den meste kjente konstruksjonen fra den tiden er Beech Model 17.
Under andre verdenskrig stilte han om produksjonen ved fabrikken til å bygge militære fly for forsvaret. Totalt bygde han drøyt 7 400 fly til forsvaret. Da krigen sluttet begynte han å bygge mindre, sivile fly. Fra etterkrigstiden er hans mest kjente  fly Beechcraft King Air.
Singapores Grand Prix 2011

Bakgrunn

Løpet var den første anledningen hvor den nåværende verdensmesteren Sebastian Vettel kunne sikre seg sitt andre førermesterskap.
Som straff for å ha forårsaket en ulykke på første runde av løpet på Monza ble Vitantonio Liuzzi flyttet ned fem plasser ned på griden i dette løpet
VM i kunstløp 1950

VM i kunstløp 1950. Verdensmesterskapet i kunstløp ble arrangert på Wembley Arena i London i Storbritannia 6. til 8. mars 1950.
Richard Button fra USA ble verdensmester for menn, det var hans tredje i rad, og Ája Vrzáňová fra Tsjekkoslovakia for damer, hennes andre på rad, og verdensmestere i parløp ble søskenparet Karol og Peter Kennedy fra USA.
Marte Eberson

Biografi

Eberson ble født i Oslo, og startet sin formelle musikkutdannelse ved musikklinja på Foss videregående skole, Sund Folkehøgskole, før hun startet på en bachelorgrad i musikk ved jazzlinja på Griegakademiet (UiB) i Bergen. Hun spiller i mange forskjellige band og musikalske sammenhenger, senest med bandet «Eberson Funk Ensemble», et band ledet av gitaristfaren Jon Eberson, med bidrag fra Pål Thowsen, Sigurd Hole and Kim Erik Pedersen på Victoria, National Jazzscene i Oslo 2013.
Til tross for sin unge alder har Eberson vært med på mye. Hun vant «Jazz i sikte» med bandet «Lugom Trio», fikk 2.-plass i «Urørt»-finalen i 2011 med elektronicaduoen «Machine Birds», og med et av de nye prosjektene, Morning Has Occurred, der Natalie Sandtorv er frontfigur, vant de «Jazz i sikte» i 2012. I 2012 ble hun også tildelt Sildajazzprisen. Hun spiller keyboard i det kritikerroste bandet Highasakite, og har spilt med Sjur Miljeteig Group siden 2014.
I 2016 ga hun ut sitt soloalbum «Mad Boy».
Norsk Lokalradioforbund

Norsk Lokalradioforbund forkortet NLR, er en medlemsbasert bransjeorganisasjon for lokalradiostasjoner i Norge. 
Da nærradio ble etablert som en prøveordning i 1982 ble det opprettet et fellesutvalg for norske nærradioer. Fellesutvalget ble omdannet til Norsk Nærradioforbund i 1985 og på landsmøtet i Kristiansand i 1996 ble det vedtatt en navneendring til Norsk Lokalradioforbund. NLR har hovedkontor i Kristiansand og organiserer over 100 lokalradioer. NLR er medlem av Norsk Presseforbund. 
Daglig leder fra november 2015 er Pål Lomeland.